**Közlemény**

**a helyi önkormányzati képviselő és polgármester jelölt állításához szükséges ajánlóívek igényléséről**

**Ajánlóívek igénylése**

**Jelöltet ajánlani** csak az illetékességgel rendelkező (az indulás helye szerinti) helyi választási iroda által kiadott, **sorszámmal ellátott ajánlóíven** lehet.

Ajánlóívet a választás kitűzését követően a **független jelöltként indulni kívánó választópolgár**, illetve a területi választási bizottság/Nemzeti Választási Bizottság által **jogerősen nyilvántartásba vett** **jelölő szervezet** – a képviseletére jogosult személy útján – **igényelhet**.

Ajánlóívet csak olyan **választópolgár** számára lehet igényelni, aki az **igény benyújtásakor választójoggal rendelkezik.**

Az igény bejelentésére az [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1)**jelű formanyomtatvány**szolgál, amelyet az indulás helye szerinti választási irodában bárki, meghatalmazás nélkül leadhat.

Az ajánló ívek iránti igény a Csökmői Helyi Választási Irodánál (Csökmői Polgármesteri Hivatalban) munkanapokon hivatali időben nyújtható be.

**Az ajánlóívek átvétele**

A Helyi Választási Iroda legkorábban a szavazást megelőző 50. napon, azaz **2019. augusztus 24-én (szombaton) 8.00 és 16.00 óra között** adja át az igényelt mennyiségű ajánlóívet az igénylőnek.

Ezt követően az ajánlóívek további, vagy újabb igénylésére és átvételére munkanapokon hivatali időben van lehetőség.

**Az ajánlóívek átvételére**

* a jelöltként indulni szándékozó választópolgár,
* az ajánlóív igénylésére szolgáló [A4](https://www.valasztas.hu/documents/20182/8047694/Aj%C3%A1nl%C3%B3%C3%ADv+ig%C3%A9nyl%C3%A9se+(A4).pdf/69bd46cc-a177-957c-6e5b-7ebf37e4cee1) jelű formanyomtatványon az ívek átvételére megjelölt személy;
* a jogerősen nyilvántartásba vett jelölő szervezet alábbi képviselője:

1. a)    a törvényes képviselő(k), vagyis az, aki a civil szervezetek bírósági nyilvántartása szerint a szervezet képviselője (informatikai rendszerben rögzített);
2. b)    a P3 nyomtatvány 10. pontjában feltüntetett személy (informatikai rendszerben rögzített),
3. c)    az a) és b) pont szerinti személyek által meghatalmazott, az adott településre kiterjedő illetékességgel eljárni jogosult személy (informatikai rendszerben rögzített),
4. d)    az informatikai rendszerben rögzített [a-c) pont szerinti] személy által meghatalmazott, teljes bizonyító erejű magánokiratba vagy közokiratba foglalt meghatalmazással rendelkező személy

jogosult.

**A jelölt bejelentése**

A **jelöltet** legkésőbb a szavazást megelőző 34. napon, azaz **2019. szeptember 9-én 16.00 óráig kell bejelenteni**az ajánlóívek átadásával a nyilvántartásba vételre illetékes (az indulás helye szerinti) **helyi választási bizottságnál**.

**Az ajánlóívek szakaszos leadására nincs lehetőség!**A bejelentés alkalmával legalább annyi ajánlást kell leadni, amely eléri a jelöltállításhoz szükséges érvényes ajánlások számát.

A 2019. évi helyi önkormányzati képviselők és polgármesterek választásán a **polgármesterjelölt állításához szükséges ajánlások száma Csökmőn: 47**

A 2019. évi helyi önkormányzati képviselők és polgármesterek választásán **az egyéni listás jelöltállításhoz, képviselőjelöltséghez szükséges ajánlások száma Csökmőn: 16**

Az egyéni listás jelölt bejelentésére az [E2](https://www.valasztas.hu/documents/20182/2422993/Egy%C3%A9ni+jel%C3%B6lt+bejelent%C3%A9se+%28E2%29.pdf/e0fa3908-7aa3-bbdc-b495-aef0d8258c39)**jelű formanyomtatvány**szolgál.

A formanyomtatványok a [www.valasztas.hu](http://www.valasztas.hu/) oldalon letölthetőek (a jelölteknek – jelölt, lista állítása cím alatt elektronikusan elérhető és kitölthető), valamint a Csökmői Helyi Választási Irodánál papír alapon is átvehető.

**A választási kampányidőszak 2019. augusztus 24-től 2019. október 13-án 19.00 óráig tart.**

 Csökmő, 2018. augusztus 23.

**Helyi Választási Iroda**